ପ୍ରତିରୋଧୀ ନିଦ୍ରା ଶ୍ୱାସରୋଧ

ପ୍ରତିରୋଧୀ ନିଦ୍ରା ଶ୍ୱାସରୋଧ (ଇଂରାଜୀ ଭାଷାରେ Obstructive sleep apnea/ OSA) କୁହାଯାଏ ଯେତେବେଳେ ଶୋଇବା ସମୟରେ ବାରମ୍ବାର ଗଳା ସଂକୀର୍ଣ୍ଣ ହୋଇଥାଏ କିମ୍ବା ଅବରୋଧ ହୋଇଥାଏ । ଏହାର ଲକ୍ଷଣ ମଧ୍ୟରେ ଦିନରେ ନିଦ୍ରା ଆସିବା, ଭୁଙ୍ଗୁଡ଼ି ମାରିବା, ସାମୟିକ ଶ୍ୱାସକ୍ରିୟା ବନ୍ଦ, ରାତିରେ ପରିସ୍ରା ଲାଗିବା ଏବଂ ସକାଳେ ମୁଣ୍ଡବିନ୍ଧା ହୋଇପାରେ ।  ରୋଗ ଜଟିଳ ହେଲେ ହୃତ୍‌ପିଣ୍ଡ ରୋଗ, ଷ୍ଟ୍ରୋକ୍, ମଧୁମେହ ଏବଂ ମୋଟର ଯାନ ଧକ୍କା ହୋଇପାରେ ।

ବିପଦ କାରଣଗୁଡ଼ିକ ମଧ୍ୟରେ ଅଧିକ ଓଜନ ଥିବା, ପ୍ରଶାନ୍ତି ଔଷଧ ନେବା, ବଡ଼ ଆକାରର ଟନସିଲ୍, ଧୂମପାନ, ନାକ ଜନିତ ସମସ୍ୟା ଏବଂ ପାରିବାରିକ ଇତିହାସ ଥାଇପାରେ । ଅନ୍ତର୍ନିହିତ କାର୍ଯ୍ୟବିଧିରେ ଅମ୍ଳଜାନ ସ୍ତରର ହ୍ରାସ ଘଟିଥାଏ ଯାହା ଫଳରେ ରୋଗୀ ଆଂଶିକ କିମ୍ବା ସଂପୂର୍ଣ୍ଣ ଜାଗ୍ରତ ହୋଇଯାଏ । ଲକ୍ଷଣଗୁଡିକ ପରିବାର କିମ୍ବା ସାଙ୍ଗମାନଙ୍କଦ୍ୱାରା ପ୍ରଥମେ ଲକ୍ଷ୍ୟ କରାଯାଏ, ନିଜେ ପ୍ରଥମେ ଜାଣିପାରେ ନାହିଁ । ପଲିସୋମ୍ନୋଗ୍ରାଫି କିମ୍ବା ଗୃହ ଶୋଇବା ପରୀକ୍ଷଣରେ କରାଯାଉଥିବା ଆପ୍ନିଆ - ହାଇପୋପ୍ନିଆ ଇଣ୍ଡେକ୍ସରେ (AHI) ଘଣ୍ଟା ପ୍ରତି ଅତି କମରେ ୫ଥର ହେଲେ ଏହି ରୋଗ ନିର୍ଣ୍ଣୟ କରାଯାଏ ।  ଏହା ଏକ ପ୍ରକାର ଏକ ପ୍ରକାର ନିଦ୍ରା ଶ୍ୱାସରୋଧ ଯାହା କେନ୍ଦ୍ରୀୟ ନିଦ୍ରା ଶ୍ୱାସରୋଧଠାରୁ  କମ୍ ସାଧାରଣ ଅଟେ ।

ମଧ୍ୟମରୁ ଗୁରୁତର ରୋଗରେ ଆକ୍ରାନ୍ତ କ୍ରମାଗତ ସକରାତ୍ମକ ବାୟୁପଥ ଚାପ (CPAP) ଦେବା ହେଉଛି ଏହାର ଚିକିତ୍ସା । ଏହା ଦିନରେ ନିଦ୍ରା ଏବଂ ଜୀବନ‌ଚର୍ଯ୍ୟରେ ଉନ୍ନତି ଆଣୁଥିବାବେଳେ ହୃତ୍‌ପିଣ୍ଡ ରୋଗ କିମ୍ବା ମୃତ୍ୟୁ ହେବାର ଆଶଙ୍କା ଅସ୍ପଷ୍ଟ ଅଟେ ।   ଓଜନ ହ୍ରାସ କରିବାକୁ ଏବଂ ପ୍ରଶାନ୍ତିକାରୀ ଔଷଧଠାରୁ ଦୂରେଇ ରହିବାକୁ ମଧ୍ୟ ପରାମର୍ଶ ଦିଆଯାଇଛି । ଯେଉଁମାନେ ସିପିଏପି (CPAP)କୁ ସହ୍ୟ କରିପାରନ୍ତି ନାହିଁ ତାଙ୍କ ପାଇପାଇଁ ଏକ ମାଣ୍ଡିବୁଲାର୍ ଆଡଭାନ୍ସମେଣ୍ଟ୍ ଡିଭାଇସ୍ କିମ୍ବା ଅସ୍ତ୍ରୋପଚାର କରାଯାଏ ।  ପ୍ରଭାବିତମାନଙ୍କ ମଧ୍ୟରେ ଆୟୁଷ କମ୍ ହୁଏ, ବିଶେଷତ ଯଦି ସେମାନେ ସିପିଏପିକୁ ସହ୍ୟ କରନ୍ତି ନାହିଁ ।

ପ୍ରତିରୋଧୀ ନିଦ୍ରା ଶ୍ୱାସରୋଧ ଏକ ସାଧାରଣ ରୋଗ ଯାହା ବିଶ୍ୱର ପ୍ରାୟ ଏକ ବିଲିୟନ ଲୋକଙ୍କୁ ପ୍ରଭାବିତ କରୁଛି । ଯୁକ୍ତରାଷ୍ଟ୍ରରେ ଏହା ପ୍ରାୟ ୩୪% ମଧ୍ୟବିତ୍ତ ପୁରୁଷ ଏବଂ ୧୭% ମହିଳାମାନଙ୍କଠାରେ ଦେଖାଯାଏ । ଏହା ସାଧାରଣତଃ ୪୦ ବର୍ଷ ବୟସରୁ ଅଧିକ ବୟସ୍କମାନଙ୍କଠାରେ ହୁଏ । ସ୍ଥିତି ଭଲ ନିୟନ୍ତ୍ରଣ ନହେବା ପର୍ଯ୍ୟନ୍ତ କେତେକ ଦେଶ ପ୍ରଭାବିତଙ୍କର ଗାଡ଼ି ଚଲାଇବା କ୍ଷମତାକୁ ସୀମିତ କରନ୍ତି । ୧୮୩୭ ମସିହାରେ ଲିଖିତ ଚାର୍ଲ୍ସ ଡିକେନ୍ସଙ୍କ ଉପନ୍ୟାସ ଦି ପୋଷଥୁମସ ପେପର୍ସ ଅଫ୍ ପିକ୍କୱିକ୍ କ୍ଲବରୁ ଏହି ଅବସ୍ଥା ପ୍ରତି ଆଗ୍ରହ ବଢ଼ିଥିଲା; ୧୯୬୦ ଦଶକରେ ସ୍ୱୀକୃତିପ୍ରାପ୍ତ ବାୟୁପଥ ଅବରୋଧ ସହିତ ଲିଙ୍କ୍ କରାଯାଇ ଥିଲା । 

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki